wickkiey/tamil-wikipedia-chunked huggingface dataset:
# குர்சித் கவுர்

## ஆரம்ப கால வாழ்க்கை

குர்ஜித் கவுர் 25 அக்டோபர் 1995 அன்று பஞ்சாபின் அமிர்தசரசில் உள்ள மியாடி காலன் கிராமத்தில் பிறந்தார். இவரது பெற்றோர்கள் சட்னம் சிங் மற்றும் ஹர்ஜிந்தர் கவுர் ஆகியோர் ஆவார். இவரது குடும்பம் விவசாய குடும்பமாகும். இவருடன் பிறந்தவர் மூத்த சகோதரி, பிரதீப் கவுர். இவர்களுக்குத் தரமான கல்வியினை வழங்கும் பொருட்டு 13 கி.மீ. தொலைவில் அஜ்னாவில் உள்ள அஜ்னாலாவில் உள்ள தனியார்ப் பள்ளிக்கு தங்கள் மகள்களை அனுப்பினர். குர்ஜித்தின் தந்தை சத்னம் சிங் தனது மகள்களைத் தனது மிதிவண்டியில் பள்ளிக்கு இருவரையும் அழைத்துச் சென்று பள்ளி பள்ளி முடியும் வரை நாள் முழுவதும் காத்திருந்து அழைத்து வருவார். கைரோன் பழமையான மற்றும் மிகவும் பிரபலமான மகளிர் வளைதடிப் பந்தாட்ட பயிற்சி பள்ளியாக இருந்தது. இங்குதான் இரண்டு சகோதரிகளும் விளையாட்டில் தங்கள் ஆர்வத்தை வளர்த்துக்கொண்டனர். வளைதடிப் பந்தாட்ட இவர்கள் சிறந்து விளங்கியதால், இவர்களுக்குப் பள்ளியின் அரசுப் பிரிவில் இடம் கிடைத்தது. இவர்களுக்கு இலவசக் கல்வி மற்றும் உணவு வழங்கப்பட்டது. இதனால் வறுமையில் உள்ள இவரது பெற்றோருக்குச் சிறிது நிவாரணமாக இருந்தன.
# குர்சித் கவுர்

## பணி

குர்சித் கவுர் 2014ஆம் ஆண்டில் மூத்த தேசிய முகாமிற்கு அழைக்கப்பட்டபோது நாட்டிற்காக விளையாடும் முதல் வாய்ப்பினைப் பெற்றார். இருப்பினும், இவரால் அணியில் இடம் பெற முடியவில்லை. 2017ல் தான் இவர் இந்தியப் பெண்கள் வளைதடிப் பந்தாட்ட அணியில் நிரந்தர உறுப்பினரானார். குர்ஜித் கவுர் மார்ச் 2017இல் கனடாவில் நடந்த சோதனைத் தொடரிலும், ஏப்ரல் 2017இல் வளைதடிப் பந்தாட்ட உலக லீக் சுற்று 2 மற்றும் ஜூலை 2017 இல் வளைதடிப் பந்தாட்ட உலக லீக் அரையிறுதிப் போட்டிகளிலும் விளையாடினார்.  
இந்தியாவின் இடச்சு தலைமை பயிற்சியாளர், ஸ்ஜார்ட் மரிஜ்னே, டிராக் ஃப்ளிக்கிங்கில் சிறந்தவராக இருக்க இவரது மட்டையினை மாற்ற ஊக்குவித்தார். இது இவரது விளையாட்டை மேம்படுத்தியது. *"நான் முன்பு பயன்படுத்திய மடை லேசானதாக உணர்ந்தேன், எனக்கு போதுமான சக்தி கிடைக்கவில்லை.* *எனவே, நாங்கள் ஹாலந்துக்குச் சென்றபோது, மரிஜ்னே என்னை வேறு மட்டையினால் இழுக்க முயற்சி செய்யச் சொன்னார்.* *இது மிகவும் நன்றாக இருந்தது மற்றும் நான் மிகவும் சக்திவாய்ந்ததாக உணர்ந்தேன்.* *இந்த மாற்றம் எனக்கு உதவியது "* குர்சித் *தி ட்ரிப்யூனுக்கு* அளித்த பேட்டியில் இவ்வாறு கூறினார்.  
ஆஸ்திரேலியாவில் நடைபெற்ற 2018 பொதுந்லவாய விளையாட்டுப் போட்டியில் குர்ஜித் கவுர் அற்புதமான ஆட்டத்தினை வெளிப்படுத்தினார். இந்தியா கோப்பையினை பெறும் நிலையில் வரவில்லை என்றாலும், நான்காவது இடத்திற்கு வந்தது. குர்ஜித் கவுர் மலேசியாவுக்கு எதிரான இரண்டாவது குழு ஏ போட்டியில் இரண்டு பெனால்டி கார்னர் மாற்றக் கோல்களால் கவனத்தை ஈர்த்தார். இந்தப் போட்டியில் இந்தியா 4-1 என்ற கணக்கில் வெற்றி பெற்றது.  
வளைதடிப் பந்தாட்ட உலகக் கோப்பை 2018க்கு முன்னதாக, ஸ்பெயின் தேசிய அணிக்கு எதிராக ஸ்பெயின் தேசிய அணிக்கு எதிராக ஐந்து போட்டிகள் கொண்ட தொடரில் இந்திய அணி விளையாடியது. இதில் இந்திய அணி 4-1 என்ற கணக்கில் வெற்றி பெற்றது. இறுதிப் போட்டியில், குர்ஜித் கவுர் அணித்தலைவர் இராணி இராம்பாலுடன் இரண்டு கோல்களை அடித்தார். இவர் இரண்டு கோல்களை அடித்தார், இதனால் இறுதி புள்ளிகளாக 4-1 என்று ஆட்டத்தினை முடிவுக்குக் கொண்டு வந்தனர்.  
குர்ஜித் கவுர் வளைதடிப் பந்தாட்ட உலகக் கோப்பை அணியில் இந்தியாவின் பாதுகாவலர் மற்றும் இழுவை ஃப்ளிகராகவும் உள்ளார்.
# குர்சித் கவுர்

## ஒலிம்பிக்கில்

2020 கோடைக்கால ஒலிம்பிக்கில் ஆத்திரேலியாவுக்கு எதிராக ஒரே கோலை அடித்து குர்ஜித் கவுர் மற்றொரு அற்புதமான ஆட்டத்தினை வெளிப்படுத்தினார். இதன் மூலம் இந்தியா முதன்முறையாக ஒலிம்பிக் பெண்கள் வளைதடிப் பந்தாட்ட அரையிறுதிக்கு முன்னேறியது.
# நுழைவாயில்களின் நூல்

பார்வோன்முதலாம் சேத்தி கல்லறையில் வரையப்பட்ட உலகின் நான்கு இன மக்களின் சித்திரங்கள்: லிபியர்கள், நூபியர்கள், லெவண்டியர்கள் மற்றும் எகிப்தியர்கள்]]  
**நுழைவாயில்களின் நூல்** (**Book of Gates**) புது எகிப்து இராச்சியக் காலத்திய இறுதிச் சடங்கு நுல்களில் கூறியுள்ளவாறு, இறப்பிற்குப் பின்னர் ஆன்மா பல நுழைவாயில்கள் வழியாக அடுத்தடுத்த உலகங்களுக்கு செல்வதை விவரிக்கிறது. ஆன்மாவின் இப்பயணம், இரா எனும் சூரியக் கடவுள் இரவு நேரங்களில் பாதாள உலகத்தில் பயணம் செய்வது போன்று உள்ளது. பயணத்தின் போது இறந்தவர் ஆன்மா பாதாள உலகின் நுழைவாயில்களின் தெய்வங்களை வணகிச் செல்ல வேன்டும். சிலர் பாதிப்பு இன்றி பாதள உலகத்தை கடந்து செல்வர். சிலர் பாதாள உலகத்தின் நெருப்பு ஏரியில் வேதனையை அனுபவிப்பார்கள் என பாதாள நுழைவாயில்களின் நூல் கூறுகிறது.  
எகிப்தின் பதினெட்டாம் வம்சத்தின் இறுதிப் பார்வோன் ஹொரெம்ஹெப் மற்றும் இருபதாம் வம்சத்தின் ஆறாம் பார்வோன் ஏழாம் ராமேசஸ் கல்லறைகளில் நுழைவாயில்களின் நூல் மற்றும் சித்திரங்கள் கண்டுபிடிக்கப்பட்டுள்ளது. நுழைவாயில்களின் நூலில் பாதள உலகின் பெண் கடவுள்களின் பட்டியல் உள்ளது.
# நுழைவாயில்களின் நூல்

## மனித வகையினர்

புகழ்பெற்ற எகிப்தியர்களின் இறந்தோருக்கான நுழைவாயில்கள் நூலில், எகிப்தியர்கள் மனித இனத்தை நான்காகப் பிரித்துள்ளனர். அவைகள் எகிப்தியர்கள், நூபியர்கள், லெவண்டியர்கள், லிபியர்கள் ஆகும். எகிப்தியர்களின் நுழைவாயில்களின் நூலில், இறந்த பார்னோனின் ஆன்மா மறு வாழ்க்கையின் போது, பாதாள உலகத்திற்கு செல்கையில் இந்நால்வகை மக்கள் ஊர்வலமாகச் செல்வதை ஓவியமாக சித்தரித்துள்ளது.
# நுழைவாயில்களின் நூல்

## இதனையும் காண்க

- இறந்தோர் நூல்
# அஞ்சு குரியன்

**அஞ்சு குரியன்** (*Anju Kurian*) ஓர் இந்திய திரைப்பட நடிகையாவார். இவர் மலையாளம் மற்றும் தமிழ் திரைப்படங்களில் நடித்துவருகிறார். 2016 ஆம் ஆண்டு வெளியான மலையாளத் திரைப்படமான *கவி உதேசிச்சத்து*, 2018 ஆம் ஆண்டு வெளியான நான் பிரகாசன் ஆகிய படங்களில் நடித்ததன் மூலம் மிகவும் பிரபலமானவர்.
# அஞ்சு குரியன்

## தொழில்

அல்போன்சு புத்திரன் இயக்கிய நேரம் என்ற திரைப்படத்தில் துணை வேடத்தில் மலையாளத் திரையுலகில் தனது வாழ்க்கையைத் தொடங்கினார். அடுத்த வருடம், *ஓம் சாந்தி ஓஷானா* என்ற படத்தில் துணை நடிகராக நடித்தார். இவர் பல குறும்படங்களிலும் இசை தொகுப்புகளிலும் நடித்துள்ளார். 2019 ஆம் ஆண்டில், அர்ஜுன் - கோகுல் இயக்கி கார்த்திக் நடித்த *ஷிபு* திரைப்படத்தில் கதாநாயகியாக நடித்தார். *ஜாக் &amp;டேனியல்* ஜெயசூர்யா இயக்கத்தில் திலீப், அர்ஜுன் ஆகியோருடன் நடித்தார்.
# இந்திரன்ஸ்

**சுரேந்திரன் கொச்சுவேலு** (*Surendran Kochuvelu)* (பிறப்பு 12 மார்ச் 1956), **இந்திரன்ஸ்** என்ற தனது திரைப்பெயரால் நன்கு அறியப்பட்ட இவர், ஓர் இந்திய திரைப்பட நடிகரும், முன்னாள் ஆடை வடிவமைப்பாளரும் ஆவார். இவர் முக்கியமாக மலையாளத் திரைப்படங்களில் தோன்றுகிறார். 1981 இல் ஆடை வடிவமைப்பாளராகவும் நடிகராகவும் தனது திரைப்பட வாழ்க்கையைத் தொடங்கினார். 1994 இல் *சிஐடி உன்னிகிருஷ்ணன் பி,ஏ,, பி.எட்.,* என்ற நகைச்சுவைத் திரைப்படத்தின் மூலம் ஒரு வாய்ப்பைப் பெற்றார். 1990- 2000களில் இவர் நகைச்சுவை வேடங்களில் பிரபலமானார். தனது பிந்தைய வாழ்க்கையில் குணச்சித்திர வேடங்களில் நடிப்பதில் வெற்றியைக் கண்டார். மேலும், 2014 இல் *அப்போதெக்கரி* என்ற படத்தில் சிறப்பான நடிப்பிற்காக கேரளா மாநில திரைப்பட விருதுகளில் சிறப்புப் பரிசையும், 2018இல், *ஆலோருக்கம்* படத்திற்காக சிறந்த நடிகருக்கான கேரள மாநில திரைப்பட விருதையும் பெற்றார். *வெயில்மரங்களில்* படம் 2019 சிங்கப்பூர் சர்வதேச திரைப்பட விழாவில் இவருக்கு சிறந்த நடிகருக்கான விருதை பெற்றுத் தந்தது. ஜூன் 2021 நிலவரப்படி, இவர் 400க்கும் மேற்பட்ட படங்களில் நடித்துள்ளார்.
# இந்திரன்ஸ்

## தனிப்பட்ட வாழ்க்கை

இந்திரன்ஸ் 12 மார்ச் 1956 இல் பிறந்தார். சுரேந்திரன் என்று பெயரில் திருவனந்தபுரம் குமாரபுரத்தில் உள்ள பாலவிலா கொச்சுவேலு- கோமதி தம்பதியின் ஏழு குழந்தைகளில் இரண்டாவதாக பிறந்தார். சாஸ்தம்கோட்டா அரசு கல்லூரியில் நுண்ணுயிரியலில் முதுகலை பட்டம் பெற்றார். பின்னர் சிலகாலம் தனது மாமாவுடன் சேர்ந்து தையல்காரராக வேலை செய்யத் தொடங்கினார். பின்னர், கலைக் கழகங்களில் சேர்ந்து நாடகங்களில் நடிக்கத் தொடங்கினார். தூர்தர்ஷனில் *காளிவீடு* என்ற தொலைக்காட்சித் தொடரின் மூலம் தனது நடிப்புத் தொழிலைத் தொடங்கினார். இவரது சகோதரர்கள் விஜயகுமார் கே, ஜெயக்குமார் கே ஆகியோருடன் சேர்ந்து, திருவனந்தபுரம் குமாரபுரத்தில் "இந்திரன்ஸ் பிரதர்ஸ் டெய்லர்ஸ்" என்ற தையல் கடையைத் திறந்தார்.
# இந்திரன்ஸ்

## குடும்பம்

இவர் சாந்தகுமாரி என்பவரை 23 பிப்ரவரி 1985 இல் மணந்தார். இவர்களுக்கு மகிதா என்ற மகளும் மகேந்திரன் என்ற மகனும் உள்ளனர்.
# இந்திரன்ஸ்

## தமிழ்ப் படங்கள்

- ஆடும் கூத்து (2005)
- நண்பன் (2012) கோவிந்தனாக
# காந்திபுரம் மத்திய பேருந்து நிலையம், கோயம்புத்தூர்

**காந்திபுரம் மத்திய பேருந்து நிலையம்** (*Gandhipuram Central Bus Terminus*) என்பது இந்தியாவின், தமிழ்நாடு மாநிலத்தில், கோயம்புத்தூர் நகரப் பகுதியில் உள்ள ஒரு பேருந்து நிலையமாகும். இங்கு நகரங்களுக்கு இடையேயான பேருந்து சேவை செயல்படுகிறது. தொலைதூர பயணம் செல்லும் தனியார் பேருந்துகள் இயக்கப்படும் பேருந்து நிலையமும் இங்கு செயல்படுகிறது.
# காந்திபுரம் மத்திய பேருந்து நிலையம், கோயம்புத்தூர்

## வரலாறு

கோயம்புத்தூர் நகரில் பேருந்து சேவைக்காக முதன்முதலாக காந்திபுரத்தில் ஒரு புறநகர் பேருந்து நிலையம் 1974ஆம் ஆண்டு கட்டப்பட்டது. பின்னர் நகரில் எழுந்த போக்குவரத்து நெரிசலைக் கருத்தில் கொண்டு உக்கடம், சிங்காநல்லூர், சாய்பாபாகாலனி பகுதிகளில் துணை-பேருந்து நிலையங்கள் கட்டப்பட்டன.  
சேலம், ஈரோடு, தருமபுரி, ஓசூர், நாமக்கல், கோபிசெட்டிபாளையம், சத்தியமங்கலம், மேட்டுப்பாளையம் மற்றும் திருப்பூர் செல்லும் வடகிழக்கு மற்றும் வடக்கு நோக்கி செல்லும் பேருந்துகள் மற்றும் கிழக்கு நோக்கி தாராபுரம் மற்றும் கரூர் செல்லும் பேருந்துகளுக்கான பேருந்து நிலையமாக காந்திபுரம் மத்திய பேருந்து நிலையம் உள்ளது. கோயம்புத்தூர் கோட்டத்தால் இயக்கப்படும் 119 நகரங்களுக்கு இடையேயான வழித்தடங்கள் உள்ளன. இத்தடங்களில் 500 பேருந்துகள் இயக்கப்படுகின்றன.
# காந்திபுரம் மத்திய பேருந்து நிலையம், கோயம்புத்தூர்

## சேவைகள்

| நடைமேடை | பேருந்து வழித்தடம் |  |
| --- | --- | --- |
| 1 | திருப்பூர் ( பல்லடம் வழியாக ) |  |
| 2 | திருப்பூர் ( அவினாசி வழியாக ) |  |
| 3 | மேட்டுப்பாளையம், காரமடை |  |
| 4 | சத்தியமங்கலம், பண்ணாரி, புளியம்பட்டி |  |
| 5 | கோபிசெட்டிபாளையம், அந்தியூர், பெருமாநல்லூர், நம்பியூர் |  |
| 6 | ஈரோடு, நாமக்கல், இராசிபுரம், திருச்செங்கோடு, பவானி |  |
| 7 | சேலம், ஓசூர், கிருஷ்ணகிரி, தர்மபுரி |  |
| 8 | கரூர், காங்கேயம், தாராபுரம் | } |
# பீபி முபாரக்கா

**பீபி முபாரிக்கா யூசுப்சாய்** (*Bibi Mubarika Yusufzai*) பஷ்தூன் இனத்தைச் சேர்ந்த இவர் முகலாயப் பேரரசை நிறுவிய முதல் அரசர் பாபரின் ஐந்தாவது மனைவியாவார்.  
உமாயுன்- நாமாவில் அக்பரின் மற்றொரு மனைவியின் மகள் குல்பதான் பேகம் இவரைப்பற்றி அடிக்கடி குறிப்பிடுகிறார். அவர் தனது சித்தியை 'ஆப்கானித்தான் பெண்' அல்லது 'ஆப்கானி அகச்சா' என்று அழைக்கிறார். "ஆப்கான்" என்பது பஷ்தூன் மக்களை குறிக்கும் ஒரு இனப்பெயராகும்.
# பீபி முபாரக்கா

## குடும்பம்

பீபீ முபாரிக்கா, பஷ்தூன்களின் யூசுப்சாய் பழங்குடியினரின் தலைவரான மாலிக் ஷா மன்சூரின் மகளாவார்.  
இவரது சகோதரர்களில் ஒருவரான மிர் ஷா ஜமால் 1525இல் பாபருடன் இந்தியாவிற்கு வந்தார். மேலும் உமாயூனிடமும் அக்பரிடமும் உயர் பதவிகளை வகித்தார். ஜமாலுக்கு கான் என்ற பட்டம் வழங்கப்பட்டது.
# பீபி முபாரக்கா

## திருமணம்

பாபர் இவரை 30 ஜனவரி 1519 அன்று மணந்தார். இந்தத் திருமணம் பாபருக்கும் இவருடைய பழங்குடியினத்திற்கும் இடையிலான நட்பின் அடையாளமாகும். ஒரு புத்திசாலி பெண்ணான இவர், முகலாயர்களுக்கும் யூசுப்சாய் பஷ்துன் தலைவர்களுக்கும் இடையே நட்புறவை ஏற்படுத்துவதில் முக்கியப் பங்கு வகித்தார். 1529ஆம் ஆண்டில் இந்தியாவில் பாபருடன் முதன்முதலில் இணைந்த பெண்களில் ஒருவராக இருந்தார் என்பதற்கு சான்றாக இவர் பாபரால் மிகவும் விரும்பப்பட்டார் .
# பீபி முபாரக்கா

## இறப்பு

பீபி முபாரிகா உமாயுனின் ஆட்சியில் வாழ்ந்தார். அக்பரின் ஆட்சியின் ஆரம்பத்தில் இறந்தார்.
# பீபி முபாரக்கா

## பிரபலமான கலாச்சாரத்தில்

பர்சானா மூன் என்பவரின் *பாபர்: தி பர்ஸ்ட் மொகல் இன் இன்டியா* என்ற வரலாற்றுப் புதினத்தில் (1977) பீபி முபாரிகா ஒரு கதாபாத்திரமாகச் சித்தரிக்கப்பட்டிருந்தார்.
# நியோப்டெரா

**நியோப்டெரா** புதிய சிறகிகள் (பண்டைய கிரேக்க *நியோஸ்* (“புதிய”) + *ஸ்டெரான்* (“சிறகு”)) எனப் பொருள் படுவது பூச்சிகளின் வகைப்பாடு குழுவாகும். இது சிறகுகள் கொண்ட பூச்சிகளின் பெரும்பாலான வகுப்புகளை உள்ளடக்கியது; குறிப்பாக வயிற்றின் மேல் இறக்கைகளை வளைத்து வைக்கக்கூடியவை. ஆனால் சிறகுகள் கொண்ட அடிப்படை வரிசைப் பூச்சிகளான "பாலியோப்டெரா " வகையினங்கள் சிறகுகளை மடிக்க இயலாததால் இவற்றிலிருந்து வேறுபடுகிறது.
# நியோப்டெரா

## வகைப்பாடு

நியோப்டெரா வகைப்பாடானது ஏ. மார்டினோவால் 1923 மற்றும் 1924இல் முன்மொழியப்பட்டது. இந்த வகைப்பாடானது:  
இறக்கையுடையன  
- பாலியோப்டெரா பிரிவு
- ஒடோனாட்டா வரிசை
- வரிசை அக்னாத்தா (சரியான பெயர்: எஃபெமரோப்டெரா )
- †வரிசை டிக்டையோநியூரிடே
- †வரிசை மெகாசெக்கோப்டிரா
- †வரிசைப்ரோடோடோனாடா
- † வரிசை ப்ரோடெஃபெமெரோய்டியா
- நியோப்டெரா பிரிவு
- துணைப்பிரிவு பாலிநியோப்டெரா
- பெரும் வரிசைஆர்த்தோப்டெராய்டியா (அனார்டியோப்டெரா)
- வரிசை ஆர்த்தோப்டெரா
- வரிசை ப்ளெகோப்டெரா
- வரிசை டெர்மாப்பிடிரா
- வரிசை எம்பியோப்டெரா
- வரிசை பாசுமடோடியே
- பெரும் வரிசை பிளாட்டோப்டெரோய்டியா (மூத்த பெயர்: பான் டிக்டியோப்டெரா)
- வரிசை பிளாட்டோடியா
- வரிசை மாண்டோடியா
- துணைப்பிரிவு பரனியோப்டெரா
- வரிசை ஹெமிப்டெரா (சரியான பெயர்: ஆர்த்ராய்டின்காதா)
- துணை வரிசை பைட்டோப்டைர்ஸ் (சரியான பெயர்: பிளான்டிசுகா)
- துணை வரிசை அச்சோனோரைங்கா
- துணை வரிசை ஹீட்டோரோப்டெரா
- உட்பிரிவு ஒலிகோனோப்டெரா  
தைசானோப்டெரா என்ற வரிசை முதலில் நிச்சயமற்ற முறையான நிலைப்பாட்டைக் கொண்டிருந்தது, பின்னர் பரனியோப்டெராவில் காரணப்படுத்தப்பட்டது.  
பின்னர், வேறு பல வகைப்பாடுகளுடன் முன்மொழியப்பட்டன.  
- டெரிகோட்டா ஜெக்ன்பார் 1878
- எபிமெரோப்டெரா ஹயாட் & ஆர்ம்சு 1890
- மெட்டாபடரிகோட்டா பார்னர் 1909
- ஒடோனாட்டா ஃபேப்ரிகியஸ் 1793
- நியோப்டெரா மார்டினோவ் 1923
# நியோப்டெரா

## உயிரினத்தொகுதிப் படிமலர்ச்சி

நியோப்பிடிராவின் இன உறவுமுறை கிளோடோகிராம் மூலம் கொடுக்கப்பட்டுள்ளது. கிளோடோகிராம் அமைப்பில் உருவப் பண்புகள் பயன்படுத்தி குளுஜி 2004, 2010, 2012, 2013, 2019, 2020 அடிப்படையில் தொகுக்கப்பட்டது என்றபோதிலும் முற்றிலுமாக வரையறுக்கப்பட்டது அல்ல.
# பொன் மேகலை

**பொன் மேகலை** (*Pon Megalai*) என்பது 2005 ஆம் ஆண்டு வெளியான இந்தியத் தமிழ் பரபரப்பூட்டும் திரைப்படமாகும். சக்தி சித்திரன் இயக்கிய இந்த படத்தில் நித்யா தாஸ், அபிநய், சரண்ராஜ் ஆகியோர் முக்கிய கதாபாத்திரங்களில் நடித்துள்ளனர். சாருஹாசன், விஜயன், டி. எஸ். இராகவேந்திரா, நாக கண்ணன், அனு மோகன், அனுஷா ராகவேந்திரா, சோனா ஹைடன் ஆகியோர் துணை வேடங்களில் நடித்துள்ளனர். ஜெயபார்வதி கணேசன் தயாரித்த இத்திரைப்படத்திற்கு இளையராஜா இசையமைத்துள்ளார். இப் படமானது 2005 இல் வெளியானது.
# பொன் மேகலை

## கதை

செய்தியாளர் மலர்வண்ணன் (அபிநய்) குருதியில் நனைந்தும், மயக்கமடைந்தும் கன்னியாஸ்திரியின் உடையில் உள்ள மேகலையை (நித்யா தாஸ்) தொடருந்து பாதை அருகே கண்டுபிடிப்பதோடு படம் தொடங்குகிறது. மலர்வண்ணனும், உள்ளூர் காவல் ஆய்வாளரும் அருகில் உள்ள தேவாலயத்திற்குச் சென்று தேவாலயத் தந்தையிடம் ( கார்வண்ணன் ) அவளை யார் என்று மருத்துவமனையில் அடையாளம் காணச் சொல்கின்றனர். மருத்துவமனையில், தேவாலயத் தந்தை மேகாலயையும், அமைச்சர் தாண்டவராயன் ( டி. எஸ். இராகவேந்திரா ) மற்றும் காவல் ஆய்வாளர் கஜபதி (நாக கண்ணன்) ஆகியோரைப் பார்த்து அதிர்ச்சியடைகிறார்.  
கடந்த காலத்தில், மேகலை தனது தந்தை ராமநாதன் ( சாருஹாசன் ) மற்றும் அவரது தங்கை சங்கீதா (அனுஷா ராகவேந்திரா) ஆகியோருடன் மகிழ்ச்சியாக வாழ்ந்துவருகிறார். தன் தந்தையின் திடீர் மரணத்திற்குப் பிறகு, தன் சகோதரியை கவனித்துக் கொண்டு வேலை தேடுவதில் மேகலை ஈடுபடுகிறாள். மேகலை தன் தந்தையின் அரசு வேலையை வாரிசு அடிப்படையில் கேட்கிறாள். ஆனால் அந்த அதிகாரி அந்த வேலை வேண்டுமானால் தன்னுடன் அவள் படுக்கவேண்டும் என்கிறார். அதற்கு மேகலை மறுத்துவிடுகிறாள். அவள் மனக்கவலையில் கடற்கரைக்குச் சென்று நாள் முழுவதும் அங்கேயே இருக்கிறாள். இரவு ஆனவுடன், குடிபோதையில் இருந்த சிலர் அவளிடம் தவறாக நடந்து கொள்ள முயல்கின்றனர். அப்போது காவல் அதிகாரி கஜபதி அவர்களை விரட்டி காவல் நிலையத்திற்கு அவளை அழைத்துச் சென்றார். அங்கு, கஜபதி ஒரு பெண் காவலரை பாலியல் பலாத்காரம் செய்ததை அறிகிறாள். கஜாபதியின் கற்பழிப்பை கானொளி எடுத்த ஊடகவியலாளரை அடித்து, கானொளிப் பேழையை வாங்கி தனது மேசையில் வைத்திருக்கிறார். மேகலை அதை எடுத்துக்கொண்டு ஓடிவிடுகிறாள். ஓடும் போது, மேகலை தாண்டவராயனின் மகிழுந்தில் அடிபட்டு மயக்ககமடைகிறாள். தாண்டவராயன் மயக்கமடைந்த மேகலையை தனது வீட்டிற்கு அழைத்துச் சென்றார். மேகலை விழித்து எழுந்த பிறகு, மருத்துவமனையில் குண்டு வைக்கும் அமைச்சரின் திட்டத்தை அவள் கேட்டாள். அவள் அந்த இடத்திலிருந்தும் அமைச்சரின் குண்டர்களிடமிருந்தும் தப்பிக்கிறாள். மேலும் அவளை வன்புணர்வு செய்ய முயன்றவர்களை அவள் அடிக்கிறாள். பின்னர் மேகலை ஒரு தேவாலயத்திற்குள் நுழைந்து தேவாலயத் தந்தையிடம் தனக்கு உதவுமாறு மன்றாடுகிறாள். அவர் அவளை தனது வீட்டில் தங்குமாறு கூறுகிறார். தேவாலயத்தின் தந்தை ஒரு மோசடி நபராவார். அவர் மேகலையை பாலியல் பலாத்காரம் செய்ய முயல்கிறார். மோதலின் போது, மேகலை தலையில் காயமடைந்து மயங்கி விழுகிறாள்.  
அவள் மருத்துவமனையில் விழித்து எழுந்த பிறகு, மேகலை அனைத்து நிகழ்வுகளையும் காவல் ஆய்வாளர் சௌந்தரபாண்டியனிடம் ( சரண்ராஜ் ) கூறுகிறாள். ஆய்வாளர் குற்றவாளியை சிறையில் அடைப்பதாக சபதம் செய்கிறார். அடுத்த நாள், மலர்வண்ணன் கானொளி பேழையைக் கண்டுபிடித்து சௌந்தரபாண்டியனிடம் கொடுக்கிறான். இதற்கிடையில், தாண்டவராயனால் அனுப்பபட்ட இரண்டு பயங்கரவாதிகள் மருத்துவமனையில் வெடிகுண்டு வைக்க முயல்கின்றனர். அதே சமயத்தில் மேகலையைக் கொல்ல கஜபதி மருத்துவமனையில் பதுங்கி இருக்கிறான். சௌந்தரபாண்டியன் கஜபதியை கொன்று மேகலையை காப்பாற்றுகிறார். வெடிகுண்டு வைக்கப்பட்டுள்ளதாக எச்சரிக்கப்பட்டதைத் தொடர்ந்து, நோயாளிகளும் மருத்துவமனை ஊழியர்களும் அந்த இடத்தை விட்டு வெளியேற முயல்கின்றனர், ஆனால் அது வெடித்து 200 க்கும் மேற்பட்டோர் கொல்லப்படுகின்றனர். அடுத்த நாள், அமைச்சர் தாண்டவராயன் தற்கொலை செய்து கொள்கிறார். அதே நேரத்தில் தேவாலய போலி தந்தை மின்சாரம் தாக்கி இறக்கிறார். மேகலையின் துணிச்சலுக்காக சௌந்தரபாண்டியன் வாழ்த்துவதுடன் படம் முடிவடைகிறது. மேகலைக்கு இறுதியாக அரசாங்க வேலை கிடைக்கிறது.
# பொன் மேகலை

## நடிப்பு

- நித்யா தாஸ் மேகலையாக
- அபிநய் மலரவனாக
- சரண்ராஜ் சௌந்திர பாண்டியனாக
- சாருஹாசன் இராமநாதனாக
- விஜயன்
- டி. எஸ். இராகவேந்திரா அமைச்சர் தாண்டவராயனாக
- நாக கண்ணன் கஜபதியாக
- அனு மோகன் தலைமைக் காவலராக
- அனுசா இராகவேந்திரன் சங்கீதாவாக
- சோனா ஹைடன் உமாவாக
- பாண்டு திருடனாக
- கனகதுர்கா
- கோட்டை பெருமாள் காவலர் பெருமாள்
- மேனேஜர் சீனா கைலாசமாக
- ஹரிஷ் ஓரி காவல் ஆய்வாளராக
- சத்தியஜித்
- நிர்மலா
- கார்வண்ணன் தேவாலய பாதிரியார்
- எஸ். வி. தங்கராஜ் பாடகராக
- ராபர்ட் சிறப்புத் தோற்றத்தில்
# பொன் மேகலை

## தயாரிப்பு

இப்படத்தில் மலையாளத் திரைப்பட நடிகை நித்யா தாஸ் முக்கியக் கதாபாத்திரத்தில் நடிக்க தேர்வு செய்யப்பட்டார். இதன் வழியாக அவர் தமிழகத் திரைப்படத்துறையில் அறிமுகமானார்.
# பொன் மேகலை

## இசை

இப்படத்திற்கு இளையராஜா இசையமைத்தார். படத்தின் ஒலிப்பதிவில் 5 பாடல்கள் உள்ளன.
# கல்யாணி மேனன்

**கல்யாணி மேனன்** (*Kalyani Menon*) (23 ஜூன் 1941 - 2 ஆகஸ்ட் 2021) ஓர் இந்திய பின்னணிப் பாடகி ஆவார். இவர் இந்தியத் திரைப்படத் துறையில் பணியாற்றினார். 1970களில் பாரம்பரிய பாடகியாக தொடங்கிய பிறகு, கல்யாணி திரைப்படத் துறையில் ஒரு பாடகியாக தன்னை நிறுவிக் கொண்டார். 1990களின் பிற்பகுதியிலும் 2000களின் முற்பகுதியிலும் ஏ.ஆர்.ரகுமானுடன் விரிவாகப் பல படங்களில் பணியாற்றினார். 2010இல் இவருக்கு கலைமாமணி விருது வழங்கப்பட்டது. மேலும் கேரள சங்கீத நாடக அகாதமி விருதையும் பெற்றுள்ளார்.
# கல்யாணி மேனன்

## தொழில்

கல்யாணி மேனன், எம்.ஆர்.சிவராமன் நாயரிடமிருந்து பாரம்பரிய இசையைக் கற்றுக் கொண்டு பாரம்பரியப் பாடகராக முத்திரை பதித்தார். படிப்படியாக திரைப்படங்களுக்குப் பாட ஆரம்பித்தார். இராமு கரியத்தின் இயக்கத்தில் இசையமைப்பாளர் பாபுராசுவின் இசையில் 1977இல் வெளிவந்த *திவீபு* என்ற படத்தில் இடம்பெற்ற "கண்ணீரின் மழையத்தும்" என்ற இவரது ஆரம்பகால மலையாளத் திரைப்படப் பாடல் வெகுவாக பாராட்டைப் பெற்றது. இவர் 1977ஆம் ஆண்டில் சென்னையில் பணி செய்யத் தொடங்கினார். வள்ளத்தோள் நாராயண மேனனின் நூற்றாண்டு விழாவின் ஒரு பகுதியாக நடனமாடப்பட்ட தனஞ்செயனின் *மக்தலானா மரியம்* என்ற மலையாள நடன நாடகத்தில் வள்ளத்தோளின் வரிகளை இவர் பாடினார். தமிழில் இவரது முதல் திரைப்படப் பாடல் இசையமைப்பாளர் இளையராஜாவுடன் கே. பாலாஜியின் *நல்லதொரு குடும்பம்* (1979) படத்தில் இடம்பெற்ற "செவ்வானமே பொன்மேகமே" என்ற பாடலாக இருந்தது. பின்னர், சுஜாதா (1980) படத்தில் "நீ வருவாயென" என்ற பாடலையும், சவால் (1981) படத்தில் ம. சு. விசுவநாதன் இசையில் "தண்ணிய போட்டா சந்தோசம் பிறக்கும்" போன்ற பாடல்களும் ஒரு பெரிய வெற்றி பெற்றது.  
பிரபல தயாரிப்பாளர் கே. பாலாஜி 1980களின் ஆரம்பத்தில் தனது சில படங்களில் இவருக்குத் தொடர்ந்து வாய்ப்பளித்தார். வாழ்வே மாயம் (1982) படத்தில் "ஏ ராஜாவே உன் ராஜாத்தி" என்ற பாடலையும், விதி (1984) படத்தில் "விதி வரைந்த பாதை வழியே" (1984) என்ற பாடலையும் பாடினார். "சுப முகூர்த்தம்" (1983) படத்தில் இடம்பெற்ற "நான் இரவில் எழுதும் கவிதை முழுதும்", திரைக்கு வராத "மூக்குத்தி மீன்கள்" என்ற படத்தில் இடம்பெற்ற "தேரில் வந்தாள் தேவதை" போன்ற பிற பிரபலமான பாடல்களையும் கல்யாணி பாடியுள்ளார்.  
திரைப்படத் துறையிலிருந்து சிறிது காலம் இடைவெளி எடுத்துக் கொண்ட இவர், 1990கள், 2000களின் முற்பகுதியில் ஆர். ஏ.ஆர்.ரகுமானுக்காக பல இசைத் தொகுப்புகளில் பணியாற்றினார். புதிய மன்னர்கள் (1993) படத்தில் இடம்பெற்ற "வாடி சாத்துக்குடி" உள்ளிட்ட பாடல்களை பதிவு செய்தார். அதைத் தொடர்ந்து இரசினிகாந்து நடிப்பில் வெளிவந்த முத்து (1995) படத்தில் இடம்பெற்ற "குலுவாலிலே" என்ற பாடினார். ராஜிவ் இசை இயக்குநர் ஏ. ஆர். ரகுமான், இயக்குநர் மணிரத்னம் ஆகியோருடன் தொழில் ரீதியாக பணியாற்றுகிறார். ராஜீவ் மேனனின் கண்டுகொண்டேன் கண்டுகொண்டேன் (2000) படத்தின் இசை வெளியீட்டு விழாவில் கமல்ஹாசனிடம் முதல் இசைத் தட்டைப் பெற மரியாதை நிமித்தமாக கல்யாணி மேனன் அழைக்கப்பட்டார். இந்த படத்தில் ஐஸ்வர்யா ராயின் இசை பயிற்றுவிப்பாளராக தோன்றினார்.
# சொல்ல சொல்ல இனிக்கும்

**சொல்ல சொல்ல இனிக்கும்** (*Solla Solla Inikkum*) என்பது 2009 ஆண்டு வெளியான இந்திய தமிழ்த் திரைப்படம். இப்படத்தை ஜி. முரளி அப்பாஸ் இயக்கியுள்ளார். இவர் இதற்கு முன் *ராசி* என்ற படத்தை இவர் இயக்கினார். இந்த படத்தில் நவ்தீப், மதுமிதா, மல்லிகா கபூர் ஆகியோர் முக்கிய கதாபாத்திரங்களில் நடித்தனர். பிரகாஷ் ராஜ், சுஜா, சாரா ஆலம்பரா, சந்தானம், லிவிங்ஸ்டன், ஆஷிஷ் வித்யார்த்தி ஆகியோர் துணை வேடங்களில் நடித்துள்ளனர். இந்த படத்தின் பணிகள் 14 மே 2008 இல் தொடங்கப்பட்டது, 2009 கோடையில் வெளியிடப்பட்டது.
# சொல்ல சொல்ல இனிக்கும்

## கதை

விஜயகுமாரின் மகன் சத்யா ( நவ்தீப் ) பட்டப்படிப்பை முடித்துவிட்டு நண்பர்களான குரு ( அபிநய் ), சத்யன் ( சத்யன் ) ஆகியோருடன் நேரத்தை செலவிட்டு வருகிறார். அஞ்சலியை (சாரா அலம்பரா) சந்திக்கும் வரை அவனது வாழ்க்கை சிக்கலற்றதாகவே செல்கிறது. அஞ்சலியுடன் நட்பில் தொடங்கி அது காதலாக மாறுகிறது. அவன் அவளிடம் தன் காதலை சொல்லும்போது, அவள் அதை நிராகரிக்கிறாள். தான் அதுபோல பழகவில்லை என்கிறாள். அடுத்து மேக்னா (சுஜா) வருகிறாள், அவர்களிருவரும் பழகுகிறார்கள். அவள் அவனினிடம் பொழுதை போக்கவே பழகுவதாக கூறுகிறாள். சத்யா ராதிகாவை ( மதுமிதா ) சந்திக்கிறான். அவர்கள் நெருங்கிய நண்பர்களாக ஆகிறார்கள். குருவும் அவளுடன் பழகுகிறான். ராதிகாவை திருமணம் செய்து கொள்ள விரும்புவதாக சத்யா தெரிவிக்க முடிவு செய்தபோது, அவளும் குருவும் ஒருவரை ஒருவர் காதலிப்பதாக கூறி குண்டை வீசுகிறாள். குரு அவளை ஊர்சுற்ற அழைத்துச் சென்றான். அவளைப் பயன்படுத்திக் கொண்ட பிறகு, அவன் அவளை விட்டு விலகுகிறான். சத்யா இடையில் நுழைந்து அவளை திருமணம் செய்து கொள்வேண்டும் என்று குருவை வலியுறுத்துகிறான். குரு பத்ரி நாராயணனிடம் ( பிரகாஷ் ராஜ் ) அடைக்கலம் ஆகிறான். பத்ரி நாராயணன் சமுதாயத்தில் நல்ல செல்வாக்குள்ள மனிதர். அவர் குருவுக்கு பக்கபலமாக இருக்கிறார். சத்யா போராடி அவளுக்கு நீதிபெற்றுத் தருகிறான். அதன்பிறகு அனு ( மல்லிகா கபூர் ) சத்யாவின் வாழ்க்கையில் நுழைகிறாள்.
# சொல்ல சொல்ல இனிக்கும்

## நடிப்பு

- நவ்தீப் சத்யா
- மதுமிதா (நடிகை) இராதிகா
- மல்லிகா கபூர் அனுராதா
- பிரகாஷ் ராஜ் பத்ரி நாராயணன்
- சுஜா வருணீ மேகா
- சாரா ஆலம்பரா - அஞ்சலி
- சந்தானம்
- லிவிங்ஸ்டன் ஜெயராமன்
- ஆஷிஷ் வித்யார்த்தி மதியழகன்
- அபிநய் குரு
- விஜயகுமார் சத்தியாவின் தந்தை
- தேவதர்சினி பத்ரியின் மனைவி
- சத்தியன் சத்தியன்
- நாசர்
- மீரா கிருஷ்ணன்
- இளவரசு
- சிறீரஞ்சனி
# சொல்ல சொல்ல இனிக்கும்

## இசை

இப்படத்திற்கான இசையை பரத்வாஜ் அமைத்துள்ளார்.
# சொல்ல சொல்ல இனிக்கும்

## வெளியீடு

*ரெடிஃப்* படத்திற்கு ஐந்து நட்சத்திரங்களில் இரண்டை கொடுத்தது. மேலும் "சொல்ல சொல்ல இனிக்கும் நல்ல உள்ளடக்கம் கொண்டது. படம் நன்றாகத் தொடங்குகின்றது, அது மந்தமாகவும், மிகைக் காட்சிகள் இல்லாமல் இருந்திருந்தால், உண்மையில் அதன் பார்வையாளர்களை கவர்வதற்கு வாய்ப்பாக இருந்திருக்கலாம்" என்று குறிப்பிட்டது.
# சமுத்ராலா ராகவாச்சார்யா

**சமுத்ராலா வெங்கட ராகவாச்சார்யலு** (*Samudrala Raghavacharya*) (19 ஜூலை 1902 - 16 மார்ச் 1968), மூத்த **சமுத்ரா** என்றும் அழைக்கப்படும் இவர் ஓர் இந்திய திரைப்பட திரைக்கதை எழுத்தாளரும், உரையாடல் எழுத்தாளரும், பாடலாசிரியரும், பின்னணி பாடகரும், இயக்குநரும், தயாரிப்பாளரும் ஆவார். இவர் முக்கியமாக தெலுங்குத் திரைப்படத் துறையில் தனது படைப்புகளுக்கு பெயர் பெற்றவர். சமுத்ராலா 1937இல் திரையுகில் அறிமுகமானார். மேலும் கண்டசாலாவுடன் இணைந்து பணியாற்றியதற்காக அறியப்பட்டார்.
# சமுத்ராலா ராகவாச்சார்யா

## சொந்த வாழ்க்கை

சமுத்ராலா ராகவாச்சார்யா, 1902ஆம் ஆண்டில் ஆந்திராவின் ரேபள்ளே வட்டத்திலுள்ள பெத்தபுலிவாரு என்ற ஊரில் பிறந்தார்.
# கபீர்வாத்

**கபீர்வாத்** (*Kabirvad*) என்பது நருமதை ஆற்றில் ஒரு சிறிய நதித் தீவில் அமைந்துள்ள ஒரு ஆலமரம். இது இந்தியாவின் குஜராத் மாநிலத்தில் பாரூச் மாவட்டத்தில் அமைந்துள்ளது. இம்மரமும் இடமும் 15 ஆம் நூற்றாண்டின் மாயக் கவிஞர் கபீருடன் தொடர்புடையது. கபீருக்கு அர்ப்பணிக்கப்பட்ட ஒரு கோவில் உள்ளது. ஆலமரம் டாட்டூனில் இருந்து முளைத்ததாக நம்பப்படுகிறது (பல் துலக்குவதற்கு பயன்படுத்தப்படும் குச்சம்). இந்த இடம் மதத் தலமாகவும், பிரபலமான சுற்றுலாத் தலமாகவும் உள்ளது.
# கபீர்வாத்

## விரிவாக்கம்

மகா அலெக்சாண்டரின் படைத்தளபதியான நியார்சஸ் நர்மதா நதிக்கரையில் ஒரு குறிப்பிட்ட மரத்தினைப் பற்றி விவரித்துள்ளார். அது கபீர்வாதாக இருக்க சாத்தியமுள்ளது. மரத்தின் விதானம் மிகவும் விரிவானது, அது 7000 பேருக்கு அடைக்கலம் கொடுக்கும் பரப்பு கொண்டது. இது பின்னர் ஜேம்ஸ் ஃபோர்ப்ஸ் (1749-1819) தனது *ஓரியண்டல் மெமோயர்ஸ்* (1813-1815) இல் இம்மரமானது கிட்டத்தட்ட 610 மீட்டர் (2000 அடி) சுற்றளவும் 3000-இற்கு மேற்பட்ட கிளைகளைக் கொண்டது எனவும் விவரித்துள்ளார். தற்போது அதன் விதானமானது 17,520 சதுர மீட்டர் (4.33 ஏக்கர்கள்) பரப்பளவுடனும், 641 மீ (2103 அடி) சுற்றளவுடன் காணப்படுகிறது.
# கபீர்வாத்

## போக்குவரத்து

பரூச்சில் இருந்து ஜானோருக்கு சுக்லாரித் வழியாகச் செல்லும் போது கபீர்மதி என அழைக்கப்படும் ஓரிடத்தில் உள்ளது. இங்கிருந்து படகு சவாரி மூலம் மக்கள் ஆற்றுத் தீவுக்கு அழைத்து வரப்படுகிறார்கள்.
# கபீர்வாத்

## புராணக்கதை

குஜராத்தின் பரூச் மாவட்டத்தில் மங்களேஷ்வர் கிராமத்திற்கு அருகில் உள்ள சுக்லதீர்த் என்ற கிராமத்தில் ஜீவா மற்றும் தத்வா என்ற இரண்டு பிராமண சகோதரர்கள் இருந்ததாகவும், ஒருமுறை, அவர்கள் ஒரு உண்மையான துறவியைக் கண்டுபிடிக்க தூண்டப்பட்டதாகவும், எனவே, உண்மையான துறவியை அடையாளம் காண, அவர்கள் தங்கள் முற்றத்தில் ஒரு ஆலமரத்தின் உலர்ந்த செடியை நட்டு, எந்தத் துறவியின் கால்-தேன் காய்ந்த தளிர்களை பச்சை நிறமாக மாற்றுகிறதோ, அந்தக் கால்களுக்குச் சொந்தமானவர் தான் உண்மையான புனிதர் என்று முடிவெடுத்ததாகவும் கூறப்படுகிறது. கபீர் சாஹிப்பின் அடி-அமிர்தத்தால் மட்டுமே அந்த காய்ந்த மரக்கன்று பச்சை நிறமாக மாறியது. அதுவே இன்று கபீர்வாத்தில் உருவாகியுள்ளது.
# இளைய சமுத்ராலா

**இளைய சமுத்திராலா** (*Samudrala Jr.*)(1923 &#x2013; 31 மே 1985) என்றும் அழைக்கப்படும் **சமுத்ராலா வெங்கட ராமானுஜாச்சார்யுலு** தெலுங்குத் திரைப்படத்துறையில் பணியாற்றும் திரைக்கதை எழுத்தாளரும் தெலுங்குத் திரைப்படங்களில் தனது படைப்புகளுக்காக அறியப்பட்ட பாடலாசிரியரும் ஆவார். இவர் மூத்த திரைக்கதை எழுத்தாளர் சமுத்ராலா ராகவாச்சார்யாவின் மகன் ஆவார்.
# தேசிய காலரா மற்றும் குடல் நோய்கள் நிறுவனம்

**தேசிய காலரா மற்றும் குடல் நோய்கள் நிறுவனம்** (*National Institute of Cholera and Enteric Diseases*) என்பது ஒரு இந்திய மருத்துவ நிறுவனம் ஆகும். இது இரையகக் குடல் நோய்கள் மற்றும் எச்.ஐ.வி/எய்ட்ஸ் தொடர்பான ஆராய்ச்சி, தடுப்பு, சிகிச்சை மற்றும் கட்டுப்பாட்டு உத்திகளை உருவாக்குகிறது. இந்த நிறுவனத்தின் தலைமையகம் மேற்கு வங்கத்தில் கொல்கத்தா நகரில் அமைந்துள்ளது. இந்திய மருத்துவ ஆராய்ச்சி சபையுடன் இணைக்கப்பட்ட இந்த நிறுவனம், இந்திய அரசின் நிதியுதவியுடன் செயல்படுகிறது.
# தேசிய காலரா மற்றும் குடல் நோய்கள் நிறுவனம்

## வரலாறு

கிழக்கு இந்தியா மற்றும் கங்கை சமவெளி காலரா மற்றும் தொடர்புடைய தொற்றுநோய்களின் நீண்ட வரலாற்றைக் கொண்டுள்ளது. காலராவினைக் கட்டுப்படுத்தும் நோக்கில், இந்திய மருத்துவ ஆராய்ச்சி சபை மேற்கு வங்கத்தின் கொல்கத்தாவின் கைடு தெருவில் காலரா ஆராய்ச்சி மையத்தை 1962இல் அமைத்தது. இந்த மையம் காலரா மற்றும் பிற குடல் தொடர்பான நுரையீரல் நோய்கள் தொடர்பான ஆராய்ச்சி நடத்துவதாகும். 1979ஆம் ஆண்டில், காலரா ஆராய்ச்சி மையம் தேசிய காலரா மற்றும் குடல் நோய்கள் நிறுவனம் என மறுபெயரிடப்பட்டது. 1980இல் இந்த நிறுவனம் உலக சுகாதார அமைப்பின் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான கூட்டு மையம்" என்ற அங்கீகாரத்தைப் பெற்றது.  
இந்தியாவில் COVID-19 தொற்றுநோய்களின் போது (2020), இந்நிறுவன நுண்ணுயிரியலாளர்கள் மற்றும் ஆராய்ச்சியாளர்கள் முக்கியப் பங்கு வகித்தனர். *ஏப்ரல் 2020 இல் தி நியூ இந்தியன் எக்ஸ்பிரஸில்* வெளியிடப்பட்ட செய்திக் கட்டுரையின் படி, ஆராய்ச்சியாளர்கள் 24 மணி நேரமும் வேலை செய்தனர்.
# தேசிய காலரா மற்றும் குடல் நோய்கள் நிறுவனம்

## அங்கீகாரம்

1968ஆம் ஆண்டில் இந்த நிறுவனத்திற்கு உலக சுகாதார அமைப்பு "விப்ரியோ பேஜ் வகைப்படுத்தலுக்கான பன்னாட்டுக் குறிப்பு மையம்" என்ற சிறப்புத் தகுதியினை வழங்கியது. 1980இல் இந்த நிறுவனம் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான உலக சுகாதார அமைப்பின் கூட்டு மையம்" என்ற அங்கீகாரத்தைப் பெற்றது.
# பாலைவனச் சோலை (2009 திரைப்படம்)

**பாலைவனச் சோலை** என்பது 2009 இல் வெளியான ஒரு இந்திய தமிழ் திரைப்படமாகும். இதில் நிதின் சத்யா, கார்த்திகா மேத்யூ ஆகியோர் முக்கிய கதாபாத்திரங்களில் நடித்துள்ளனர். இது இதே பெயரில் 1980 இல் வெளியான படத்தின் மறுஆக்கம் ஆகும். படம் விமர்சகர்களிடமிருந்து எதிர்மறையான விமர்சனங்களைப் பெற்றது மேலும் அசல் படத்தின் வெற்றியை இதுவும் பெறத் தவறியது.
# பாலைவனச் சோலை (2009 திரைப்படம்)

## கதை

ரமணா ( சஞ்சீவ் ), யுவன் (அபிநய்), ஆதி (சத்யன்), பிரபு (நிதின் சத்யா), இனியன் ( சாம்ஸ் ) ஒரே பகுதியில் வாழும் நண்பர்கள். யுவன் கெட்டுப்போனவன், ஒரு பணக்கார தொழிலதிபரின் மகன். ரமணா ஒரு அக்கறையுள்ள சகோதரன். அவன் கடினமாக உழைத்து தனது சகோதரிகளுக்கு திருமணம் செய்து வைக்க வேண்டும் என்பதில் உறுதியாக உள்ளான். இனியன் (சாம்ஸ்) போராடிக்கொண்டிருக்கும் வழக்கறிஞர். ஆதி திரையுலகில் சாதிக்க விரும்புவன். பிரபு கலகலப்பான இளைஞன், அவன் ஒரு தானி ஓட்டுநராக உள்ளான்.  
பிரியா (கார்த்திகா) அவர்களின் பகுதிக்கு குடிவந்தவுடன் அவர்களின் வாழ்க்கையில் ஒரு திருப்பம் ஏற்படுகிறது. பிரியா அவர்களுடன் நன்கு பழகுகிறாள். அவர்களின் தாழ்வு மனப்பான்மையை சமாளிக்கவும், அவர்களின் வாழ்க்கையில் வெற்றிபெறவும் அவள் உதவுகிறாள். இதற்கிடையில், ஆதி அவளிடம் காதலை வளர்த்துக் கொள்கிறான். ஆனால் பிரியா மரணத்தின் விளிம்பில் இருப்பதையும், இதய பிரச்சனைகளால் பாதிக்கப்படுவதையும் அறிந்த நண்பர்கள் அதிர்ச்சியடைகிறார்கள்.
# பாலைவனச் சோலை (2009 திரைப்படம்)

## நடிப்பு

- நிதின் சத்யா -பிரபு
- கார்த்திகா மேத்யூ -பிரியா
- சஞ்சீவ் -ரமணா
- அபிநய் -யுவன்
- சத்யன் -ஆதி
- சாம்ஸ் -இனியன்
# பாலைவனச் சோலை (2009 திரைப்படம்)

## இசை

இப்படத்திற்கு பாபி இசையமைத்துள்ளார். பாடல் வரிகளை வைரமுத்து எழுதியுள்ளார்.  
- "பௌர்ணமி" - SPB
- "எங்கள் கதை" - SPB
- "ஆளானாலும்" - கார்த்திக்
- "மேகமே" - சாதனா சர்கம்
- "ஹேப்பி நியூ" - பென்னி தயாள்
- "சிக்கன்" - சங்கர் மகாதேவன்
# பாலைவனச் சோலை (2009 திரைப்படம்)

## வரவேற்பு

இப்படமானது எதிர்மறையான விமர்சனங்களைப் பெற்று, வணிக ரீதியாக தோல்வியடைந்தது.
# பெ. ஜோ. நோவாக்கு

**பெஞ்சமின் ஜோசப் மனலி நோவாக்** (பிறப்பு : ஜூலை 31, 1979) என்பவர் ஒரு அமெரிக்க நடிகர், எழுத்தாளர், நகைச்சுவை நடிகர் மற்றும் இயக்குநர் ஆவார். நோவக் என்.பி.சி. இன் சூழ்நிலை நகைச்சுவை<nowiki/>த் தொடரான தி ஆபீஸ் (2005-2013) இன் எழுத்தாளர்கள், நிர்வாக தயாரிப்பாளர்கள் மற்றும் இயக்குநர்களில் ஒருவராக அறியப்படுகிறார், அதில் அவர் ரயன் ஹோவர்டாகவும் நடித்தார்.
# தீரேந்திர கிசோர் சக்கரவர்த்தி

**தீரேந்திர கிசோர் சக்கரவர்த்தி** (*Dhirendra Kishore Chakravarti*) ஓர் இந்திய புவியியலாளர் மற்றும் தொல்லியல் நிபுணராவார். 1902 ஆம் ஆன்டு இவர் பிறந்தார். பனாரசு இந்து பல்கலைக்கழகத்தில் தற்போதைய அறிவியல் நிறுவனத்தின் ஒரு பகுதியாகக் கருதப்படும் புவியியல் அருங்காட்சியகத்தில் இவர் பணியாற்றினார்.  
1934 ஆம் ஆண்டிலேயே பிராச்சிபோதோசரசு கிராவிசு டைனோசர் இனத்தை முதன் முதலில் இவர் விவரித்தார். இப்போது இது சந்தேகத்திற்குரியதாகக் கருதப்படுகிறது.  
1935 ஆம் ஆண்டில் இலாமெட்டாசரசு இண்டிகசு என்ற டைனோசர் ஒரு கவச டைனோசர் என்று விளக்குவதில் இவர் போட்டியிட்டார். மேலும் இது வெவ்வேறு மரபுத்திரி எண்ணிக்கை கொண்ட உடல் அணுக்கள் கொண்டது என்ற பொருள்படும் ஒரு சைமரா என்றும் வாதிட்டார். 1982 ஆம் ஆண்டில், இந்திய புவியியல் சமூகம் தீரேந்திர கிசோர் சக்கரவர்த்தி நினைவாக பல்வேறு கட்டுரைகளைத் தொகுத்து ஒரு நூலாக வெளியிட்டது.
# தீரேந்திர கிசோர் சக்கரவர்த்தி

## வெளியீடுகள்

- Cited in Charles Lewis Camp: *Bibliography of Fossil Vertebrates 1928-1933*; Geological Society of America; 1940; ASIN B001O2KAIK
-
-
- Cited in Charles Lewis Camp, Allison H. J., Nichols, R. H.: *Bibliography of Fossil Vertebrates 1954-1958*; Geological Society of America; 1 May 1964; ASIN B001OPDDKE
# 2021 துருக்கிய காட்டுத்தீ

**2021 துருக்கிய காட்டுத்தீ** (*2021 Turkish Wildfires*) பெரும்பாலும் துருக்கியின் தெற்கு மாகாணங்களில் நூற்றுக்கும் மேற்பட்ட காட்டுத்தீ பரவலைக் குறிப்பது ஆகும். இந்தக் காட்டுத்தீ குறைந்தபட்சம் ஒரு பதின்ம ஆண்டு காலத்தில் நாட்டில் மிக மோசமானதாகும். இந்தக் காட்டுத்தீ நிகழ்வானது மனவாட்கட், ஆந்தாலியாவில் 28 சூலை 2021 அன்று தொடங்கியது. இதன் ஆரம்ப வெப்பநிலை சுமார் 37°செல்சியசு (99°பாரன்கீட்டு) ஆக இருந்தது. 2021 சூலை 30 அன்றைய நிலையில், மிலாசு, அதனா, உஸ்மானியே, மெர்சின் மற்றும் கெய்சேரி உள்ளிட்ட மொத்தம் 17 மாகாணங்கள் ஒரே நேரத்தில் காட்டுத்தீயால் பாதிக்கப்பட்டிருந்தன.
# 2021 துருக்கிய காட்டுத்தீ

## பின்னணி

2007 ஆம் ஆண்டில், ஐக்கிய நாடுகள் சபையின் நாடுகளுக்கிடையேயான காலநிலை மாற்றக் குழுவின் நான்காவது மதிப்பீட்டு அறிக்கை "வெப்பமான, வறண்ட நிலைமைகள் அடிக்கடி மற்றும் நீடித்த வறட்சிக்கு வழிவகுக்கும், அத்துடன் நீண்ட தீப்பருவம் மற்றும் தீ ஆபத்து அதிகரிக்கும், குறிப்பாக இவை மத்திய தரைக்கடல் பகுதியில் அதிகமாக காணப்படும்." என்று குறிப்பிட்டிருந்தது.  
மத்திய தரைக்கடல் மற்றும் ஏஜியன் பகுதிகளில் கோடையில் துருக்கியில் உள்ள காட்டுத் தீ பொதுவானது. ஆனால் 2021 ஆம் ஆண்டின் மே மாதமானது கடந்த 50 வருடங்களுக்கும் மேலான வெப்பமான மே மாதமாக இருந்தது. துருக்கியின் கடுமையான வறட்சியைத் தொடர்ந்து, துருக்கியின் காலநிலை மாற்றத்தால் இக்காட்டுத்தீ பரவலுக்கான அதிக வாய்ப்பிருந்தது. சூன் 26 மற்றும் 27 ஆம் நாள்களில் காஸ், டார்சஸ் மற்றும் மார்மரிஸ் ஆகிய இடங்களில் இதற்கு முன்னதாக காட்டுத்தீ நிகழ்வுகள் ஏற்பட்டன. 60 ஆண்டுகளாக இல்லாத அதிகபட்ச வெப்பநிலை சிசிரில் 49°செல்சியசு (120°பாரன்கீட்டு) ஏற்பட்டது. 2021 இல் உலகம் முழுவதும் ஏற்பட்ட தீவிரமான வானிலையைத் தொடர்ந்து இக்காட்டுத்தீ ஏற்பட்டுள்ளது.
# 2021 துருக்கிய காட்டுத்தீ

## காட்டுத்தீ நிகழ்வுகள்

காட்டுத்தீயில் எட்டு பேர் இறந்தனர். அவர்களில் சிலர் தீயணைப்பு வீரர்கள் ஆவர். ஆந்தாலியாவில் 18 கிராமங்கள், அதானா மற்றும் மெர்சினில் 16 கிராமங்களில் இருந்த மக்கள் வெளியேற்றப்பட்டனர். புகை உள்ளிழுத்தலால் பெரும்பாலான காயங்கள் ஏற்பட்டன. போட்ரமில் உள்ள 2 உணவக விடுதிகளில் தங்கியிருந்த 4000-இற்கும் மேற்பட்ட சுற்றுலாப் பயணிகள் மற்றும் ஊழியர்கள் கடல் வழியாக வெளியேற்றப்பட்டனர். துருக்கிய கடலோர காவல்படை தனியார் படகுகள் இந்த வெளியேற்றத்திற்கு உதவியது.  
மூன்று விமானங்கள், 38 உலங்கூர்திகள் மற்றும் சுமார் 4,000 தீயணைப்பு வீரர்கள் தீயை அணைத்ததாக விவசாய மற்றும் வனத்துறை அமைச்சர் பெக்கீர் பக்தெமிர்லி ஜூலை மாதம் கூறினார். 2000 க்கும் மேற்பட்ட பண்ணை விலங்குகள் இறந்துவிட்டதாக அவர் கூறினார். ஆளில்லா இயங்கு உலங்கூர்திகளும் பயன்படுத்தப்பட்டன. 485 நீர் தெளிப்பான்கள், மற்றும் 660 இடிப்புந்துகளும் பயன்படுத்தப்பட்டன. பேரிடர் மற்றும் அவசர மேலாண்மை ஆணையம் சூலை 29 அன்று 58 பேர் இன்னும் மருத்துவமனையில் இருப்பதாகக் கூறியது. ஒய்மாபினர் அணையில் சிக்கிய 10 பேர் மீட்கப்பட்டனர். 37°செல்சியசு (99°பாரன்கீட்டு) வெப்பநிலை, ஈரப்பதம் 14%, மணிக்கு 50 கிலோமீட்டர் வேகத்தில் வீசிய காற்று ஆகியவை தீப்பிழம்புகள் பரவ காரணங்களாக அமைந்தன. தீயணைப்பு விமானங்கள் பகல் நேரத்தில் மட்டுமே செயல்பட முடியும் என்ற நிலையும், விழுந்த மரங்களில் சில சாலை வழியான அணுகலைத் தடுத்ததும் தீயைக் கட்டுப்படுத்துவதில் தாமதத்தை ஏற்படுத்தின.  
100 க்கும் மேற்பட்ட கலை அருங்காட்சியகங்களை இடிக்க வேண்டும் என்று சுற்றுச்சூழல் மற்றும் நகர்ப்புற திட்டமிடல் அமைச்சர் முரத் குரும் கூறினார். கோப்பர்நிக்கஸ் செயற்கைக்கோள்கள் அதிகபட்ச தினசரி வெப்ப தீவிரத்தை சுமார் 20 ஜிகாவாட்டில் அளந்தறிவித்தது. இது முந்தைய பதிவுகளை விட நான்கு மடங்கு அதிகமானதாகும். போசாசி பல்கலைக்கழக காலநிலை நிபுணர் லெவென்ட் குர்னாஸ் கூறுகையில், மிகவும் வெப்பமான மற்றும் வறண்ட வானிலை காட்டுத்தீ தொடங்க உதவியது என்றார். ஐந்து டன்களுக்கும் குறைவான தண்ணீரை எடுத்துச் செல்லக்கூடிய விமானங்களின் உதவிகளை மட்டுமே அரசாங்கம் நிராகரித்துள்ளது என்று பக்டெமிர்லி கூறினார். பல நாடுகள் உதவி வழங்கின.
# 2021 துருக்கிய காட்டுத்தீ

## பேரிடர் நிகழ்வின் பின்விளைவு

காயமடைந்தவர்களுக்கு அரசாங்கக் கடன் திருப்பிச் செலுத்துதல் தள்ளிவைக்கப்பட்டது, மேலும் சேதக் கொடுப்பனவுகள் செய்யப்பட்டன. மேலும், சிறு வணிகங்களுக்கு வட்டியில்லா கடன் வழங்கப்படும் என்ற அறிவிப்பும் வெளியானது. இலையுதிர் காலம் வரை பல்வேறு காடுகளுக்கு பொதுமக்கள் செல்வது தடைசெய்யப்பட்டது. மிக சமீபத்திய சூலை -ஆகஸ்ட் 2021 காட்டுத்தீ நிகழ்வானது தீ வைப்பு அல்லது மனித அலட்சியத்தால் தொடங்கியிருக்கலாம் என்று அதிகாரிகள் குறிப்பிடுகின்றனர். ஆகஸ்ட் 2021 வரை பரவலான தீவிபத்துக்கான மூல காரணம் பற்றிய விசாரணை நடந்து வருகிறது.
# பசுபதி மே / பா. ராசக்காபாளையம்

**பசுபதி மே/பா ராசக்காபாளையம்** (*Pasupathi c/o Rasakkapalayam*) என்பது 2007 அக்டோபரில் வெளியான இந்தியத் தமிழ் திரைப்படம் ஆகும். கே. செல்வபாரதி இயக்கிய இப்படத்தில் ரஞ்சித், சிந்து துலானி, விவேக் ஆகியோர் முக்கிய கதாபாத்திரங்களில் நடித்தனர். தேவா இசையமைத்திருந்தார். இந்த படம் வணிக ரீதியாக நல்ல வரவேற்பைப் பெற்றது.
# பசுபதி மே / பா. ராசக்காபாளையம்

## கதை

பசுபதி ( ரஞ்சித் ) தனது தாயுடன் கிராமத்தில் வசித்துவருகிறான். வேலை தேடும் நோக்கத்துடன் நகரத்துக்கு வருகிறான். வந்த இடத்தில் அவன் ஒரு சில குண்டர்களுக்கு எதிராக சண்டையிட்டு அவர்களை காவலரான தாசிடம் ( விவேக் ) ஒப்படைக்கிறான். பிடிக்க முடியாத குண்டர்களை பிடித்தத காரணத்திற்காக தாஸ் துணை ஆய்வாளராக பதவி உயர்வு பெறுகிறார். பசுபதி பெரும்பாலும் தாஸ் மற்றும் அவரது குழுவுடன் இருந்து வருகிறார். பசுபதியின் தாய்க்கு இதயத்தில் சிக்கல் இருப்பது கண்டறியப்படுகிறது. அவருக்கு அறுவை சிகிச்சை செய்ய 500,000 ரூபாய் தேவைப்படுகிறது. அதற்காக பசுபதி தாஸ் மற்றும் பிரியா (சிந்து துலானி ) ஆகியோரின் உதவியுடன் பணம் திரட்ட முயன்று அதில் தோல்வியடைகிறான்.  
பசுபதி ஒரு நக்சலைட் குழுவை தொடர்பு கொள்கிறான். காவல் துறையால் தேடப்படும் நக்சலைட்டுக்கு பதிலாக அவன் சரணடைந்தால் அவனுக்கு தேவையான பணத்தை தருவதாக உறுதியளிக்கின்றனர். பசுபதி ஒப்புக்கொண்டு சரணடைகிறான். ஆனால் பணத்தை தரவேண்டிய நக்சலைட்டுக்கு (இளவரசு ) வேறு பிரச்சனைகள் இருப்பதால் பணம் அவரை சென்றடைவதில்லை. நக்சலைட் குழு தங்கள் சரணடைவதன் மூலம் பசுபதியை காப்பாற்ற முடிவு செய்து அறுவை சிகிச்சைக்கு தேவையான பணத்தையும் கொடுக்கின்றனர். ஆனால் காவல் உதவி ஆணையரால் அவர்கள் ஏமாற்றப்படுகிறார்கள். அவர் பணத்தை பசுபதியிடம் ஒப்படைக்காமல் ஏமாற்றிவிடுகிறார்.  
தாஸ் மனித உரிமை ஆணையத்தின் உதவியைப் பெறுகிறார். இறுதியாக, பசுபதி நிரபராதி என்று நிரூபிக்கப்பட்டு சிறையிலிருந்து விடுவிக்கபடுகிறான். அவன் தாஸ் மற்றும் பிரியாவின் உதவியுடன் தேவையான பணத்தை திரட்டுகிறான். இருப்பினும், அவனது தாயின் உடல்நிலை மோசமடைந்துள்ளதாகவும், அறுவை சிகிச்சை அவளை காப்பாற்றாது என்றும் மருத்துவர்கள் கூறுகின்றனர். பசுபதி மருத்துவர்களை அறுவை சிகிச்சை செய்ய வலியுறுத்துகிறான். அறுவைசிகிச்சை செய்யப்படுகிறது. ஆனால் அவனது தாயார் அறுவை சிகிச்சைக்குப் பிறகு மயக்கமடைந்ததால், அது தோல்வியுற்றதாகத் தெரிகிறது. பசுபதி மனவேதனை அடைந்து மருத்துவமனையில் தாயின் காலடியில் அழுதுகொண்டிருக்கிறான். திடீரென்று, அவனது தாய் சுயநினைவு பெற்று எழுகிறாள். ஆனால் பசுபதி அவள் காலடியில் இறந்துகிடக்கிறான்.
# பசுபதி மே / பா. ராசக்காபாளையம்

## நடிப்பு

- ரஞ்சித் பசுபதியாக
- சிந்து துலானி பிரியாவாக
- விவேக் காவல் ஆய்வாளர் தாசாக
- இளவரசு தீவிரவாதியாக
- மனோபாலா தலைமை காவலர் நாயுடுவாக
- கஞ்சா கறுப்பு கருப்பாக
- பரவை முனியம்மா பிரியாவின் பாட்டியாக
- மேக்னா நாயர் சாவித்திரியாக
# பசுபதி மே / பா. ராசக்காபாளையம்

## இசை

இப்படத்திற்கு தேவா இசையமைத்தார். பாடல் வரிகள் கே. செல்வபாரதி எழுதியது.
| 1 | ஏ அம்மா அப்பா | மாணிக்க விநாயகம் | கே. செல்வபாரதி | 04:24 |
| --- | --- | --- | --- | --- |
| 2 | உயிர் தந்த (பெண்) | கே. எஸ். சித்ரா | 06:26 |  |
| 3 | ஒன்னு ரெண்டு மூனு | தேவா | 05:18 |  |
| 4 | உயிர் தந்த (ஆண்) | கே. ஜே. யேசுதாஸ் | 06:26 |  |
| 5 | நான் மேஜர் | சுசித்ரா | 05:51 |  |
# பசுபதி மே / பா. ராசக்காபாளையம்

## வரவேற்பு

சிஃபி எழுதி விமர்சனத்தில், "விவேக்கின் நகைச்சுவை தவிர படத்தில் குறிப்பிடத்தக்கதாக எதுவுமில்லை. கதையின் இரண்டாம் பாதி தாறுமாறாக செல்கிறது. மேலும் படத்தின் இறுதிக்கட்டத்தில் பழைய பாணி தாய் பாசக் காட்சிகள் பெரிய அளவில் பார்வையாளர்களை சோர்வடையச் செய்கிறது. "
# இயான் ஷா

**இயான் ஷா** (**Ian Shaw**) (பிறப்பு: 1961) எகிப்தியவியல் அறிஞரும், ஐக்கிய இராச்சியத்தில் உள்ள லிவர்பூல் பல்கலைக் கழகத்தில் எகிப்தியத் தொல்லியல் துறையின் ரீடரும் ஆவார்.  
இவர் எகிப்தின் அமர்னா தொல்லியல் மேட்டை அகழாய்வு செய்து, பண்டைய எகிப்திய வம்சங்களின் காலவரிசையை நிர்ணயம் செய்து புகழ் பெற்றவர். தற்போது இவர் லண்டன் தொல்பொருட்கள் சங்கத்தின் உறுப்பினராக (Fellows of the Society of Antiquaries of London) உள்ளார்.
# இயான் ஷா

## எழுதிய நூல்கள்

- *Egyptian Warfare and Weapons*, 1991
- *A History of Ancient Egypt*, 1992 (Translated from French work by Nicholas Grimal)
- *The British Museum Dictionary of Ancient Egypt*, 1995 (With P. Nicholson)
- *The Blackwell Dictionary of Archaeology* (co-Editor, with R. Jameson), 1999
- *The Oxford History of Ancient Egypt*, 2000 (Editor)
- *Ancient Egyptian Materials and Technology*, 2000 (Editor)
- *Ancient Egypt: A Very Short Introduction*, 2004
- *Hatnub: Quarrying Travertine in Ancient Egypt* (2010)
- *Ancient Egyptian Technology and Innovation* (2012)
- *Ancient Egyptian Warfare* (2019)
- ''The Oxford Handbook of Egyptology", 2020 (Editor)
# இயான் ஷா

## இதனையும் காண்க

- பண்டைய எகிப்திய அரசமரபுகள்
- எகிப்திய பார்வோன்களின் பட்டியல்
# இரவீந்திர நாத் மகதோ

**இரவீந்திரநாத் மகதோ** (*Rabindra Nath Mahato*) ஒரு இந்திய அரசியல்வாதி ஆவார், தற்போது ஜார்கண்ட் சட்டமன்றத்தின் சபாநாயகராகப் பணியாற்றுகிறார். இவர் ஜார்க்கண்ட் முக்தி மோர்ச்சாவைச் சேர்ந்த தலைவர். இவர் தனது தந்தை வழி இடமான ஜம்தாராவிற்கு அருகில் உள்ள பாடன்பூர் என்ற ஊரில் 1960 ஆம் ஆண்டில் பிறந்தார். இவரது தந்தை ஓய்வுபெற்ற தொடக்கப்பள்ளி ஆசிரியர். தற்போது அவர் ஜார்க்கண்டின் பராவா, ஜம்தாராவில் வசிக்கிறார்.
# இரவீந்திர நாத் மகதோ

## கல்வி

இரவீந்திரநாத் மகதோ ஒரு தொழில்முறை பட்டதாரி ஆவார். இவர் பகல்பூரில் உள்ள பகல்பூர் பல்கலைக்கழகத்திலிருந்து பட்டம் பெற்றார். இவரும் இளங்கலை கல்வியியல் பட்டத்தை ஒடிசாவின் உத்கல் பல்கலைக்கழகத்திலிருந்து பெற்றார்.
# இரவீந்திர நாத் மகதோ

## அரசியல் வாழ்க்கை

ஜம்தாரா ஜார்க்கண்டின் பராவாவில் இருந்து தனது அரசியல் வாழ்க்கையைத் தொடங்கினார். அவர் 9 முறை சட்டமன்ற உறுப்பினராக இருந்த டாக்டர் விஸ்வேஷ்வர் கானை எதிர்த்து போட்டியிட்டு அந்தத் தேர்தலில் தோற்றார்.  
ஜார்க்கண்ட் இயக்கத்தின் போது அவர் சிபு சோரனுடன் சேர்ந்தார். விரைவில் அவரது தலைமைத்துவம் மற்றும் எளிமையான ஆளுமை காரணமாக அவர் ஜார்க்கண்ட் முக்தி மோர்ச்சாவின் விருப்பத்திற்குரிய தலைவரானார்.  
பின்னர் இவர் 2005 ஆம் ஆண்டில் ஜார்கண்ட் சட்டமன்றத் தேர்தலில் நாலா சட்டமன்றத் தொகுதியிலிருந்து வெற்றி பெற்றார். ஆனால், 2014 மற்றும் 2019 தேர்தல்களில் மீண்டும் வெற்றி பெறுவதற்கு முன்பு 2009 ஆம் ஆண்டுத் தேர்தலில் தோல்வியடைந்தார். 2019 சட்டமன்றத் தேர்தலில் ஜார்க்கண்ட் முக்தி மோர்ச்சா மற்றும் இந்திய தேசிய காங்கிரசு மற்றும் ராஷ்ட்ரிய ஜனதா தளம் இணைந்து ஆட்சி அமைத்தது. ஜார்கண்ட் சட்டசபையின் 7 ஆம் சபாநாயகராக மகதோ தேர்ந்தெடுக்கப்பட்டார். புதிதாக உருவாக்கப்பட்ட இந்த மாநிலத்தின் சபாநாயகராக இவர் சட்டமன்றப் பணிகளை மேம்படுத்த முக்கிய நடவடிக்கைகளை எடுத்தார். இந்த மாநிலத்தின் சட்டசபை கடந்த காலங்களில் அடிக்கடி இடையூறுகளை சந்தித்திருந்தது. மகதோ, எதிர்க்கட்சித் தலைவர்களுக்கு போதிய வாய்ப்புக் கொடுத்து அவர்களை வாதத்தினை முடிக்கும் வரை பேச அனுமதித்தார். சமீபத்தில் அவரது வழிகாட்டுதலின் கீழ் ஜார்க்கண்ட் சட்டசபை அதன் 20 ஆம் நிறுவன தினத்தைக் கொண்டாடியது.
# இலைலா தேவி

**இலைலா தேவி** (*Lila Devi*) என்பவர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராக இருந்துள்ளார். இந்திய தேசிய காங்கிரசின் உறுப்பினரான இவர் இந்திய நாடாளுமன்றத்தின் மேல் சபையான மாநிலங்களவைக்கு இமாச்சலப் பிரதேசத்திலிருந்து தேர்ந்தெடுக்கப்பட்டு 1956 முதல் 1962 வரை பணியாற்றினார்.
# ஜேம்ஸ் ஹென்றி

யில் முதலாம் சேத்தியின் கல்லறைக் கோயில் மேற்கூரையில் வானவியல் நாட்காட்டியை கணக்கிட உதவும் விண்மீன்களின் ஓவியம்]]
இறந்த மன்னரின் சவப்பெட்டி மூடியில் எண்கோண வடிவிலான விண்மீன்கள், அஸ்யூத் நகரம், எகிப்து]]  
**ஜேம்ஸ் ஹென்றி** (**James Henry Breasted**) பண்டைய எகிப்திய வம்சங்களின் காலவரிசையை 1906-ஆம் ஆண்டில் நிர்ணயம் செய்த எகிப்தியவியல் அறிஞர் ஆவார்..
# ஜேம்ஸ் ஹென்றி

## மேலோட்டப் பார்வை

| **காலம்** | **வம்சம்** | ஜேம்ஸ் ஹென்றியின் கணிப்புப் படி (1906) | இயான் ஷாவின் கணிப்புப் படி (2000) |
| --- | --- | --- | --- |
| எகிப்தின் துவக்க கால அரச மரபுகள் | முதல் வம்சம் | கிமு 3400–2980 | கிமு 3000–2686 |
| இரண்டாம் வம்சம் |  |  |  |
| பழைய எகிப்து இராச்சியம் | மூன்றாம் வம்சம் | கிமு 2980–2900 | கிமு 2686–2613 |
| நான்காம் வம்சம் | கிமு 2900–2750 | கிமு 2613–2494 |  |
| ஐந்தாம் வம்சம் | கிமு 2750–2625 | கிமு 2494–2345 |  |
| ஆறாம் வம்சம் | கிமு 2623–2475 | கிமு 2345–2181 |  |
| எகிப்தின் முதல் இடைநிலைக் காலம் | ஏழாம் வம்சம் | கிமு 2475–2445 | கிமு 2181–2160 |
| எட்டாம் வம்சம் |  |  |  |
| ஒன்பதாம் வம்சம் | கிமு 2445–2160 | கிமு 2160–2125 |  |
| பத்தாம் வம்சம் |  |  |  |
| எகிப்தின் மத்தியகால இராச்சியம் | 11-ஆம் வம்சம் | கிமு 2160–2000 | கிமு 2125–1985 |
| 12-ஆம் வம்சம் | கிமு 2000–1788 | கிமு 1985–1773 |  |
| எகிப்தின் இரண்டாம் இடைநிலைக் காலம் | 13-ஆம் வம்சம்? | கிமு 1780–1580 | கிமு 1773–1550 |
| 14-ஆம் வம்சம் ? |  |  |  |
| 15-ஆம் வம்சம் |  |  |  |
| 16-ஆம் வம்சம் |  |  |  |
| 17-ஆம் வம்சம் |  |  |  |
| புது எகிப்து இராச்சியம் | 18-ஆம் வம்சம் | கிமு 1580–1350 | கிமு 1550–1295 |
| 19-ஆம் வம்சம் | கிமு 1350–1205 | கிமு 1295–1186 |  |
| 20-ஆம் வம்சம் | கிமு 1200–1090 | கிமு 1186–1069 |  |
| எகிப்தின் மூன்றாம் இடைநிலைக் காலம் | 21-ஆம் வம்சம் | கிமு 1090–945 | கிமு 1069–945 |
| 22-ஆம் வம்சம் | கிமு 945–745 | கிமு 945–818 |  |
| 23-ஆம் வம்சம் | கிமு 745–718 | கிமு 818–727 |  |
| 24-ஆம் வம்சம் | கிமு 718–712 | கிமு 727–715 |  |
| 25-ஆம் வம்சம் | கிமு 712–663 | கிமு 715–664 |  |
| பிந்தைய கால எகிப்திய இராச்சியம் | 26-ஆம் வம்சம் | கிமு 663–525 | கிமு 664–525 |
# அரவிந்த் குமார் சர்மா

**அரவிந்த் குமார் சர்மா** (*Arvind Kumar Sharma*) (பிறப்பு 12 அக்டோபர் 1963) ஒரு இந்திய அரசியல்வாதி ஆவார். இவர் ரோஹ்தாக் பாராளுமன்றத் தொகுதியிலிருந்து 17 வது மக்களவைக்குத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 15 வது மக்களவையில் ஹரியானாவின் கர்னல் தொகுதியில் இந்திய தேசிய காங்கிரசுக் கட்சியின் சார்பில் போட்டியிட்டு வெற்றி பெற்றார். ஆனால் 2019 ஆம் ஆண்டில் இவர் பாரதிய ஜனதா கட்சியில் சேர்ந்தார்.  
2014 ஆம் ஆண்டில், அவர் இந்திய தேசிய காங்கிரஸை விட்டு வெளியேறி, பகுஜன் சமாஜ் கட்சியில் சேர்ந்து, முதல்வர் வேட்பாளராக நியமிக்கப்பட்டார். அவர் யமுனாநகர் மற்றும் ஜூலானா ஆகிய இரு இடங்களிலிருந்தும் தோற்றார் மற்றும் இரண்டு இடங்களிலும் மூன்றாவது இடத்திற்கு தள்ளப்பட்டார்.  
2019 ஆம் ஆண்டில், இவர் பாரதிய ஜனதா கட்சியில் சேர்ந்து 2019 இந்திய பொதுத் தேர்தலில் ரோஹ்தக் மக்களவைத் தொகுதியில் போட்டியிட்டு இந்திய தேசிய காங்கிரசின் தீபேந்தர் சிங் ஹூடாவை 7,503 வாக்குகள் வித்தியாசத்தில் தோற்கடித்தார்.
# பண்டைய எகிப்திய வம்சங்களின் காலவரிசை

யில் முதலாம் சேத்தியின் கல்லறைக் கோயில் மேற்கூரையில் வானவியல் நாட்காட்டியை கணக்கிட உதவும் விண்மீன்களின் ஓவியம்]]  
பண்டைய எகிப்திய வம்சங்களின் காலவரிசையை ஜேம்ஸ் ஹென்றி மற்றும் இயான் ஷா எனும் எகிப்தியவியல் அறிஞர்களால் 1906 மற்றும் 2000-ஆம் ஆண்டுகளில் தொல்லியல் அகழாய்வுகளின் படி கணிக்கப்பட்டது. இவ்விரு அறிஞர்களின் காலக் கணிப்பு 500 ஆண்டுகள் வரை வேறுபடுகிறது. கிமு 21-ஆம் நூற்றாண்டின் பழைய எகிப்து இராச்சியத்தின் காலம் முதல் கிமு 525 வரை பிந்தையகால எகிப்திய இராச்சியத்தை ஆண்ட பண்டைய எகிப்திய அரச வம்சங்களின் கால வரிசையைக் குறிப்பதாகும்.
# பண்டைய எகிப்திய வம்சங்களின் காலவரிசை

## மேலோட்டப் பார்வை

1906-ஆம் ஆண்டில் ஜேம்ஸ் ஹென்றி எனும் எகிப்தியவியல் அறிஞராலும், 2000-ஆம் ஆண்டில் இயான் ஷா எனும் எகிப்தியவியல் அறிஞராலும் எகிப்திய வம்சங்களின் காலவரிசை கணிக்கப்பட்டது. (aபட்டியலில் காணும் ஆண்டுகள் கிமு காலம் ஆகும்).  
| **காலம்** | **வம்சம்** | ஜேம்ஸ் ஹென்றியின் கணிப்புப் படி (1906) | இயான் ஷாவின் கணிப்புப் படி (2000) |
| --- | --- | --- | --- |
| எகிப்தின் துவக்க கால அரச மரபுகள் | முதல் வம்சம் | கிமு 3400–2980 | கிமு 3000–2686 |
| இரண்டாம் வம்சம் |  |  |  |
| பழைய எகிப்து இராச்சியம் | மூன்றாம் வம்சம் | கிமு 2980–2900 | கிமு 2686–2613 |
| நான்காம் வம்சம் | கிமு 2900–2750 | கிமு 2613–2494 |  |
| ஐந்தாம் வம்சம் | கிமு 2750–2625 | கிமு 2494–2345 |  |
| ஆறாம் வம்சம் | கிமு 2623–2475 | கிமு 2345–2181 |  |
| எகிப்தின் முதல் இடைநிலைக் காலம் | ஏழாம் வம்சம் | கிமு 2475–2445 | கிமு 2181–2160 |
| எட்டாம் வம்சம் |  |  |  |
| ஒன்பதாம் வம்சம் | கிமு 2445–2160 | கிமு 2160–2125 |  |
| பத்தாம் வம்சம் |  |  |  |
| எகிப்தின் மத்தியகால இராச்சியம் | 11-ஆம் வம்சம் | கிமு 2160–2000 | கிமு 2125–1985 |
| 12-ஆம் வம்சம் | கிமு 2000–1788 | கிமு 1985–1773 |  |
| எகிப்தின் இரண்டாம் இடைநிலைக் காலம் | 13-ஆம் வம்சம்? | கிமு 1780–1580 | கிமு 1773–1550 |
| 14-ஆம் வம்சம் ? |  |  |  |
| 15-ஆம் வம்சம் |  |  |  |
| 16-ஆம் வம்சம் |  |  |  |
| 17-ஆம் வம்சம் |  |  |  |
| புது எகிப்து இராச்சியம் | 18-ஆம் வம்சம் | கிமு 1580–1350 | கிமு 1550–1295 |
| 19-ஆம் வம்சம் | கிமு 1350–1205 | கிமு 1295–1186 |  |
| 20-ஆம் வம்சம் | கிமு 1200–1090 | கிமு 1186–1069 |  |
| எகிப்தின் மூன்றாம் இடைநிலைக் காலம் | 21-ஆம் வம்சம் | கிமு 1090–945 | கிமு 1069–945 |
| 22-ஆம் வம்சம் | கிமு 945–745 | கிமு 945–818 |  |
| 23-ஆம் வம்சம் | கிமு 745–718 | கிமு 818–727 |  |
| 24-ஆம் வம்சம் | கிமு 718–712 | கிமு 727–715 |  |
| 25-ஆம் வம்சம் | கிமு 712–663 | கிமு 715–664 |  |
| பிந்தைய கால எகிப்திய இராச்சியம் | 26-ஆம் வம்சம் | கிமு 663–525 | கிமு 664–525 |
# பண்டைய எகிப்திய வம்சங்களின் காலவரிசை

## இதனையும் காண்க

- பாரோக்களின் பட்டியல்
- அபிதோஸ் மன்னர்கள் பட்டியல்
- சக்காரா மன்னர்கள் பட்டியல்
- கர்னாக் மன்னர்கள் பட்டியல்
- துரின் மன்னர்கள் பட்டியல்
- பலெர்மோ கல்
# அஸ்யூத்

**அஸ்யூத்** (**Asyut**) தெற்கு எகிப்தில் அமைந்த அஸ்யூத் ஆளுநரகத்தின் தலைமையிடமும், பண்டைய எகிப்தியத் தொல்லியல் களமும் ஆகும். இப்பண்டைய நகரம் கோப்திக் கத்தோலிக்கத் திருச்சபையின் பேராலயம் மற்றும் தொல்லியல் மேட்டால் புகழ் பெற்றது. இந்நகரம் நைல் நதியின் மேற்குக் கரையில் அமைந்துள்ளது.
# அஸ்யூத்

## பண்டைய அஸ்யூத் நகர வரலாறு

மன்னர்முதலாம் சேத்தி மற்றும் அவரது இராணியின் சிலை, கிமு 1290–1270) அஸ்யூத் நகரம்]]  
மேல் எகிப்தில், நைல் நதியின் மேற்குக் கரையில் அமைந்த அஸ்யூத் நகரம் கிமு 3100-ஆம் ஆண்டில் எகிப்தின் பதின்மூன்றாவது நோம் பிரதேசத்தின் தலைநகராக விளங்கியது. இந்நகரத்தில் பார்வோன்களும், மக்களும் வழிபட்ட எகிப்திய இறுதிச் சடங்குக் கடவுள்களில் அனுபிஸ் மற்றும் வெபாவெத் ஆவர்.  
11-ஆம் வம்ச ஆட்சியின் போது, பார்வோன் இரண்டாம் இன்டெப், பத்தாம் வம்ச மன்னர்களை வென்று, ஹெராக்கிலியோபோலிஸ் மக்னா, சக்காரா மற்றும் அபிதோஸ் நகரங்களை கைப்பற்றியதுடன், தீபை நகரத்தை எகிப்தின் தலைநகராக்கினார். இதனால் அஸ்யூத் நகரத்தின் முக்கியத்துவம் மங்கத் தொடகியது.  
கேத்தியின் மண்டையோடு, அஸ்யூத் நகரம், கிமு 1950]]  
கிபி 12-ஆம் நூற்றாண்டின் பைசாந்தியப் பேரரசுக் காலத்தில், எகிப்தின் அஸ்யூத் நகரத்தில் பெரிய அளவில் தொல் பொருட்கள் கண்டுபிடிக்கப்பட்டது. அவைகள் மேற்குலக நாடுகளின் அருங்காட்சியகங்களுக்கு அனுப்பி வைக்கப்பட்டது.  
எகிப்தின் அஸ்யூத் நகரத்தையும், சூடானின் தார்பூர் நகரத்தையும் இணைக்கும் சாலை 700 ஆண்டுகளுக்கு முன்னர் போடப்பட்டது. கிபி 14-ஆம் நூற்றாண்டில் இப்பாதையில் 12,000 ஒட்டகக் கூட்டங்கள் கடக்கும்.
# அஸ்யூத்

## நவீன அஸ்யூத் நகரம்

தற்கால நவீன அஸ்யூத் நகரத்தின் மொத்த மக்கள் தொகை 4,00,000 ஆகும். இந்நகரத்தில் வாழும் கிறித்தவர்களில் கத்தோலிக்க கோப்டிக் கிறித்தவர்கள் ஆவார். இந்நகரத்தில் அஸ்யூத் பல்கலைக் கழகம் உள்ளது. இந்நகரம் நெசவுத் தொழில், மட்பாண்டத் தொழில், மர வேலைபாடுகள், கம்பளிப் போர்வைகளுக்கு பெயர் பெற்றது.
# அஸ்யூத்

## புவியியல்

### தட்ப வெப்பம்

இந்நகரத்தின் கோடைக் கால அதிகபட்ச வெப்பம் ஆகவும்; குளிர்காலத்தில் குறைந்த பட்ச வெப்பம் ஆக பதிவாகியுள்ளது.
# அஸ்யூத்

## இதனையும் காண்க

- பண்டைய எகிப்திய நகரங்கள்
# சந்தியாகோ லாங்கே

**சந்தியாகோ லாங்கே** (*Santiago Lange*, பிறப்பு: 21 செப்டம்பர் 1961), அர்கெந்தீனாவைச் சேர்ந்த கப்பல் வடிவமைப்பாளர் ஆவார். இவர் ஒலிம்பிக் பாய்மரப் படகோட்டங்களில் கலந்து கொண்டு இரு முறை வெண்கலப் பதக்கங்களும் ஒரு முறை தங்கப் பதக்கமும் வென்றுள்ளார். தனது ஆறாவது வயதில் பாய்மரப் படகேற்றத்தைத் துவங்கிய சந்தியாகோ, பதின்மூன்றாம் வயதில் பன்னாட்டுப் போட்டிகளில் கலந்துகொள்ளத் தொடங்கினார். தனது 59வது வயதில் சந்தியாகோவும் செசீலியா கரான்சா என்ற பெண் பாய்மரப் படகோட்ட வீரரும் இணைந்து பங்கேற்று 2021 டோக்கியோ ஒலிம்பிக் நாக்ரா 17 ஓட்டத்தின் இறுதிப் போட்டியில் ஏழாவது இடத்தைப் பெற்றனர்.